פוקר F27

שמאל|ממוזער|250px|המטוס בשירות פקיסטן אינטרנשיונל איירליינס
פוקר F27 (Fokker F27 Friendship) הוא מטוס נוסעים מתוצרת יצרנית המטוסים ההולנדית פוקר. המטוס מצויד בשני מנועי מדחף טורבו-פרופ.
המטוס טס לראשונה ב-24 בנובמבר 1955, והוא יוצר עד ראשית שנות ה-90.

 פיתוח 
פוקר החלה לפתח את המטוס בשנת 1950 במטרה להתחרות במטוס המוצלח באותה התקופה דאגלס DC-3. אב הטיפוס טס בנובמבר 1955, ונכנס לשירות בנובמבר 1958 בחברת התעופה אייר לינגוס.

בשנת 1956 החלה יצרנית המטוסים האמריקאית "Fairchild Aircraft", לבנות את המטוס ברישיון פוקר בארצות הברית. בשנת 1958 אף פיתחה גרסה למטוס משלה שכונתה Fairchild Hiller FH-227.

 גרסאות 
F27-100 גרסת הייצור הראשונה, במטוס 44 מושבים.
F27-200 לדגם זה מנוע משופר יותר.
F27-300 Combiplane שימש גם כמטוס מטען.
F27-300M Troopship גרסה צבאית עבור חיל האוויר המלכותי ההולנדי.
F27-400 למטוס זה דלת מיוחדת למטענים.
F27-400M גרסה צבאית עבור הצבא האמריקאי.
F27-500 דגם משופר ולו מנועים חזקים יותר, טס לראשונה בנובמבר 1967.
F27-500m גרסה צבאית.
F27-500F שיפור של דגם "500" עבור הצבא האוסטרלי.
F27-600 ו-F27-700 גרסאות למטענים גדולים.
F27 200-MAR ו-F27 Maritime Enforcer מטוסי סיור ימי.
FH-227 גרסה שיוצרה על ידי Fairchild בארצות הברית.

 מפעילים צבאיים 
 חיל האוויר של אלג'יריה
 חיל האוויר של אנגולה
 חיל האוויר הארגנטינאי
 הצי המלכותי האוסטרלי
 חיל האוויר של בוליביה
 חיל האוויר של מיאנמר
 צבא צ'אד
 חיל האוויר הפיני
 חיל האוויר של גאנה
 חיל האוויר של גואטמלה
 משמר החופים האיסלנדי
 משמר החופים ההודי
 חיל האוויר האינדונזי חיל האוויר האיראני / צבא איראן
 חיל האוויר ההולנדי
 חיל האוויר של ניו זילנד
 חיל האוויר הניגרי
 חיל האוויר הפקיסטני / הצי הפקיסטני
 חיל האוויר הפיליפיני / הצי הפיליפיני
 חיל האוויר של סנגל
 חיל האוויר הספרדי
 חיל האוויר של סודאן
 הצי התאילנדי
 חיל הצנחנים של ארצות הברית
 חיל האוויר של אורוגוואי
ימין|22px חיל האוויר של ביאפרה

 תאונות ותקריות עיקריות 
 ב-7 במאי 1964 התרסקה בקליפורניה טיסה 773 של פאסיפיק איירליינס, בעקבות נוסע מתאבד שירה בטייסים. כל 44 הנוסעים ואנשי הצוות נהרגו.

ב-10 ביוני 1960 התרסקה במאקאי (קווינסלנד) טיסה 538 של טראנס אוסטרליה איירליינס, 25 הנוסעים ו-4 אנשי הצוות נהרגו.
ב-8 בדצמבר 1972 התרסקה במולטאן טיסה 631 של פקיסטן אינטרנשיונל איירליינס, 22 הנוסעים ו-4 אנשי הצוות נהרגו.
ב-15 בספטמבר 1978 התרסקה טיסה של חיל האוויר הפיליפיני, 15 ששהו במטוס ו-17 על הקרקע נהרגו.
ב-26 במאי 1980 התרסקה טיסה של חיל האוויר הניגרי שנשאה משלחת דיפלומטית בשל סופת רעמים, כל השלושים איש ששהו במטוס נהרגו.
ב-4 באוגוסט 1984 התרסקה סמוך לדאקה טיסה של בימאן בנגלדש איירליינס, 45 הנוסעים ו-4 אנשי הצוות נהרגו.
ב-8 בדצמבר 1987 התרסקה טיסה של הצי הפרואני, בהתרסקות נהרגו 43 רובם שחקני כדורגל.
ב-19 באוקטובר 1988 התרסקה טיסה של חברת התעופה ההודית Vayudoot סמוך לגוואהאטי (אסאם), 34 נהרגו.
ב-25 באוגוסט 1989 נעלמה טיסה 404 של פקיסטן אינטרנשיונל איירליינס בעת טיסה בפקיסטן. שרידי המטוס שעליו היו 54 איש לא נמצאו.
ב-11 בנובמבר 2002 התרסקה טיסה של חברת התעופה הפיליפינית Laoag למפרץ מנילה, 20 איש נהרגו.
ב-20 בפברואר 2003 התרסקה במערב פקיסטן טיסה של חיל האוויר הפקיסטני, בהתרסקות נהרגו 17 בהם קצין בכיר בחיל.
ב-10 ביולי 2006 עלתה באש במהלך ההמראה ממולטאן טיסה 688 של פקיסטן אינטרנשיונל איירליינס, 41 הנוסעים ו-4 אנשי הצוות נהרגו.
ב-6 באפריל 2009 התרסקה בבאנדונג טיסה של חיל האוויר האינדונזי, 24 איש ששהו במטוס נהרגו.

 קישורים חיצוניים 

דף הבית של פוקר
פוקר F27 באתר Airliners.net
תמונות המטוס באתר "JetPhotos"

F27
קטגוריה:מטוסי נוסעים